Noktah Erna

Noktah Erna ialah sebuah siri drama televisyen Malaysia 2010 arahan bersama Heykal Hanifah dan Eoon Shuhaini, dibintangi oleh Rita Rudaini, Awal Ashaari, Julia Ziegler dan Aqasha. Siri ini memulakan tayangan perdana di Slot Samarinda TV3 dari 5 Mei 2010 hingga 30 Jun 2010 menggantikan Asmaradana.

Siri ini boleh didapati melalui penstriman dalam talian di saluran YouTube rasmi TV3.

Sinopsis
Berkisarkan kasih sayang antara ahli keluarga terutama antara ibubapa dan anak-anak tiada batas sempadan, tetapi kerap kali kasih sayang itu diuji sehingga menyebabkan kedua-dua belah pihak terluka dan mereka berpisah tanpa kerelaan. Itulah yang dilalui oleh Haji Taufik dan Aishah. Disebabkan ayahnya cuba menjodihkan Aishah dengan calon menantu pilihannya Aishah meninggalkan rumah bersama suaminya, Ismail yang tidak direstui oleh Haji Taufik.

Kedua-duanya Haji Taufik dan Aishah terasa hati dan tersinggung dan tidak mahu mengalah. ‘Perang dingin’ antara mereka berlarutan selama 25 tahun. Hubungan mereka kembali bertaut dengan kehadiran dan pengorbanan Erna.

Aishah dan Ismail sedang membuat persiapan untuk menyambut kepulangan anak tunggal mereka Erna yang akan pulang dari luar negara setelah menamatkan pengajian di luar negara. Begitu juga dengan keluarga jiran mereka, iaitu Cikgu Sakinah dan En. Mahfuz, mereka juga membuat persiapan untuk menyambut kepulangan Shamsul. Shamsul dan Erna berkawan baik dan sama-sama melanjutkan pelajaran di universiti yang sama. Setelah pulang, mereka terpisah kerana kerja di tempat berasingan.

Cinta yang terpendam antara Erna dan Shamsul teruji apabila kehadiran Kamal sebagai rakan kongsi perniagaan yang juga merupakan cucu angkat Haji taufik. Pada masa yang sama dengan pergaduhan antara ibu dan datuk Erna. Bagaimanakah Erna melakukan pengorbanan dalam kehidupannya? Mampukah dirinya mengatasi masalah kehidupan yang dibelenggu?

Pelakon

Pelakon utama
 Rita Rudaini sebagai Erna
 Awal Ashaari sebagai Shamsul
 Julia Ziegler sebagai Shakira
 Aqasha sebagai Kamal

Pelakon pembantu
 Yalal Chin sebagai Haji Taufik
 Rosnah Johari sebagai Aishah
 Idris Md Diah sebagai Ismail
 Ku Faridah sebagai Mak Munah
 Ghazali Abu Noh sebagai Pak Saad
 Wan Nor Azlin sebagai Datin Salina
 Rahim Jailani sebagai Dato' Badrul
 Liza Abdullah sebagai Cikgu Sakinah

Pelakon undangan
 Fathil Dani sebagai Mahfus
 Kapten Mohd Nor Bon sebagai Sufian
 Didie Alias sebagai Azura

Runut bunyi
 "Adinda" - Lah Ahmad
 "Melawan Kesepian" - Siti Nurhaliza
 "Bila Harus Memilih" - Siti Nurhaliza
 "Mulanya Cinta" - Siti Nurhaliza
 "Semakin Ku Kejar Semakin Kau Jauh" - Five Minutes

Rujukan

Kategori:Drama Melayu 2010
Kategori:Rancangan TV3